**Likumprojekta „Grozījumi Ģenētiski modificēto organismu aprites likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts šo jomu neskar. |
| 2. | Pašreizējā situācija un problēmas | 1. Atbilstoši Eiropas Parlamenta un Padomes Direktīvai 98/34/EK (1998. gada 22. jūnijs), ar ko nosaka informācijas sniegšanas kārtību tehnisko standartu un noteikumu jomā, (turpmāk – direktīva 98/34/EK) Zemkopības ministrija (turpmāk – ZM) 2010.gadā nosūtīja Eiropas Komisijai (turpmāk – EK) likumprojektu izvērtēšanai. Pēc vairākiem no EK saņemtiem atzinumiem un tikšanās ar atbildīgo EK juristu ZM ir precizējusi likumprojektu un panākusi vienošanos par tā redakciju. 2. Patlaban atbilstoši Ģenētiski modificēto organismu aprites likuma (turpmāk – likums) 5.panta pirmās daļas 4.punktam ir noteikta uzraudzības un kontroles kārtība, kādā reģistrē ģenētiski modificētus (turpmāk – ĢM) kultūraugu audzētājus, apmainās ar informāciju ĢM kultūraugu audzētāju reģistrā, kā arī noteiktas prasības ĢM kultūraugu audzētāju apmācības veicējam un tiesības izsniegt apliecības par apmācību. Tomēr Ministru kabinetam (turpmāk – MK) nav pilnvarojuma, lai noteiktu prasības ĢM kultūraugu līdzāspastāvēšanai. 3. Ievērojot likuma 10. un 21.pantā noteikto, Zāļu valsts aģentūra (turpmāk – ZVA) novērtē zāles un izsniedz atļauju zāļu klīniskās izpētes veikšanai. Saskaņā ar koncepciju „Vienota valsts uzraudzība veterināro zāļu apritē” (atbalstīta ar MK 2010.gada 12.jūlija rīkojumu Nr.388 ”Par koncepciju „Vienota valsts uzraudzība veterināro zāļu apritē””) un Farmācijas likumu (2010.gada 28.oktobra redakcijā) no 2011.gada 1.janvāra ZVA nodrošina tikai cilvēkiem paredzēto zāļu, tostarp tādu cilvēkiem paredzēto zāļu, kas satur ģenētiski modificētus organismus (turpmāk – ĢMO), sastāv vai iegūtas no tiem, novērtēšanu un reģistrāciju un sniedz atļaujas veikt šo zāļu klīnisko izpēti (izplatīšanu vidē izmēģinājumiem), bet Pārtikas un veterinārais dienests (turpmāk – PVD) nodrošina veterināro zāļu, tostarp tādu veterināro zāļu, kas satur ĢMO, sastāv vai iegūtas no tiem, novērtēšanu, reģistrāciju un izsniedz atļaujas veikt izmēģinājumus ar dzīvniekiem (izplatīšanu vidē izmēģinājumiem). Lai novērstu tiesību normu dublēšanu Farmācijas likumā un likumā, vienlaikus nodrošinot skaidras un saprotamas tiesību normas, no likuma izslēdzama ZVA kompetence izsniegt atļaujas zāļu klīniskajai izpētei (izplatīšanai vidē izmēģinājumiem) un precizējama PVD kompetence, lai izsniegtu atļaujas ĢMO izplatīšanai vidē izmēģinājumiem un veiktu riska novērtēšanu. ZVA kompetence cilvēkiem paredzēto zāļu aprites jomā nemainās, jo tiesību normas noteiktas Farmācijas likumā.4. Saskaņā ar likuma Pārejas noteikumu 4.punktu MK 2008.gada 15.janvāra noteikumi Nr.30 “Noteikumi par prasībām ģenētiski modificēto kultūraugu līdzāspastāvēšanas nodrošināšanai, kā arī uzraudzības un kontroles kārtību” bija piemērojami līdz 2010.gada 1.jūlijam.Likumprojekta 24.pants paredz pārejas noteikumu MK izdot noteikumus par ĢM kultūraugu līdzāspastāvēšanu līdz 2013.gada 1.jūlijam, lai atbilstoši direktīvai 98/34/EK tos saskaņotu ar EK.Patlaban 101 no 110 Latvijas pašvaldībām ir noteikusi ĢM kultūraugu audzēšanas ierobežojumus saskaņā ar likuma 22.pantu. Latvijas kompetentās institūcijas pagaidām nav saņēmušas nevienu pieteikumu, kurā būtu pausta vēlme uzsākt ĢM kultūraugu audzēšanu Latvijā, tāpēc ĢM kultūraugu līdzāspastāvēšanas uzraudzība un kontrole netiek veikta.2010.gada 18.jūnijā ZM, pamatojoties uz MK 2009.gada 7.aprīļa noteikumu Nr.300 „Ministru kabineta kārtības rullis” 119.punktu, nosūtīja Tieslietu ministrijai, Finanšu ministrijai, Vides ministrijai un Latvijas Pašvaldību savienībai atzinuma sniegšanai MK noteikumu projektu „Noteikumi par prasībām ģenētiski modificēto kultūraugu līdzāspastāvēšanai, kā arī uzraudzības un kontroles kārtību”.Tieslietu ministrija 2010.gada 7.jūlija atzinumā izteica iebildumu par minētā noteikumu projekta atbilstību likumā noteiktajam deleģējuma un ieteica grozīt likuma 5.panta 4.punktu, ņemot vērā to, ka deleģējums neparedz reģistrāciju ĢM kultūraugu audzētāju reģistrā, informācijas nodrošinājumu un mācību programmas saturu, kā arī personu tiesības veikt apmācību un izsniegt mācību kursa apguvi apliecinošus dokumentus. 2010.gada 29.decembrī likumprojekts tika nosūtīts EK notificēšanai. Pēc likumprojekta precizēšanas 2011.gada jūlijā likumprojekts tika atkārtoti nosūtīts saskaņošanai ar EK.2011.gada 25.novembrī ZM saņēma EK paziņojumu 2010/586/LV, kurā tika norādīti būtiski iebildumi par likumprojektā noteikto ĢMO definīciju, aizliegumu/ierobežojumu noteikšanas ĢMO izplatīšanai tirgū mehānismu un ĢMO brīvo zonu izveidi.Ievērojot EK iebildumus, kā arī EK 2010.gada 13.jūlija ieteikumus par pamatnostādnēm, kā izstrādāt valsts līdzāspastāvēšanas pasākumus, kas vajadzīgi, lai izvairītos no netīšas ĢMO klātbūtnes parastajās un bioloģiskajās kultūrās (2010/C 200/01) (turpmāk – pamatnostādnes par līdzāspastāvēšanu), ZM atbilstoši precizēja likumprojektu.Turpmākā likumprojekta redakcijas saskaņošana notika ar e-pastu starpniecību, kā arī divpusējās tikšanās reizēs ar atbildīgajiem EK juristiem. Darba gaitā EK radās vairāki iebildumi par citiem likumprojekta punktiem (piemēram, likuma definīcijām, likuma darbības jomu, personas tiesībām ĢMO apzinātas izplatīšanas jomā un antibiotiku rezistento marķiergēnu aizlieguma piemērošanu). Latvija iespēju robežās precizēja likumprojektu atbilstoši EK izteiktajiem iebildumiem un priekšlikumiem. |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | Likumprojekts sagatavots, lai:1) precizētu likumā noteiktās normas atbilstoši EK izteiktajiem iebildumiem un priekšlikumiem;2) pilnvarotu MK noteikt ĢM kultūraugu līdzāspastāvēšanas prasības un noteikumu projekta pieņemšanas termiņu;3) precizētu kompetento institūciju atbildības jomas, pamatojoties uz koncepciju „Vienota valsts uzraudzība veterināro zāļu apritē” (atbalstīta ar MK 2010.gada 12.jūlija rīkojumu Nr.388 ”Par koncepciju „Vienota valsts uzraudzība veterināro zāļu apritē””);4) ietvertu likumā pamatnostādnes par līdzāspastāvēšanu:● Preambulas 3.punkts – dalībvalstu valsts iestādēm var būt nepieciešams noteikt attiecīgus pasākumus teritorijās, kur tiek audzēti ĢM kultūraugi, lai ļautu patērētājiem un ražotājiem izvēlēties starp parasto, bioloģisko un ĢM produkciju (turpmāk  – “līdzāspastāvēšanas pasākumi”). Šis ieteikums tiek ieviests ar normatīvajiem aktiem par ĢM kultūraugu līdzāspastāvēšanu;● Preambulas 4.punkts – dažos gadījumos atkarībā no ekonomiskajiem un dabas apstākļiem var rasties vajadzība nepieļaut ĢM kultūraugu audzēšanu plašās teritorijās. Šai iespējai ir jābūt atkarīgai no tā, vai dalībvalstis spēj pierādīt, ka attiecīgajās teritorijās citi pasākumi nav pietiekami, lai nepieļautu ĢMO netīšu klātbūtni parastajās vai bioloģiskajās kultūrās. Tāpat ierobežojošajiem pasākumiem ir jābūt samērīgiem ar noteikto mērķi aizsargāt konkrēto konvenciālo un bioloģisko lauksaimnieku vajadzības.Šis ieteikums tiek daļēji ietverts likuma 22.pantā, nosakot, ka pašvaldība pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā, lai konvencionālajos vai bioloģiskajos kultūraugos vai biškopības produktos izvairītos no ģenētiski modificētu organismu klātbūtnes bez nodoma.5) noteiktu, ka likums neattiecas uz tādu zāļu, kas satur ĢMO, sastāv vai iegūtas no tiem, izplatīšanu vidē izmēģinājumiem, izņemot riska novērtēšanu saskaņā ar normatīvajiem aktiem par ĢMO apzinātu izplatīšanu, monitoringa un atļaujas izsniegšanas kārtību, kā arī kārtību, kādā sniedzama informācija par ĢMO apriti un sabiedrības iesaistīšanu lēmumu pieņemšanas procesā;6) precizētu kompetento institūciju uzraudzības un kontroles funkcijas;7) izslēgtu tiesību normas, kas dublē ZVA kompetenci attiecībā uz zāļu novērtēšanu un atļaujas izsniegšanu zāļu klīniskās izpētes veikšanai (arī zāļu, kas satur ĢMO, sastāv vai iegūtas no tiem), jo šādas tiesību normas jau ir noteiktas Farmācijas likuma 10.panta 9.punktā un 30.pantā. Šīs anotācijas I sadaļas 2.punktā minētās problēmas likumprojekts atrisinās pilnībā;8) noteiktu organisma, mikroorganisma un ĢM mikroorganisma definējumu, kā arī precizētu citas likumā noteiktās definīcijas atbilstoši EK izteiktajiem priekšlikumiem.ĢMO izplatīšana vidē izmēģinājumiem definīcija izstrādāta, pamatojoties uz EK informatīvā materiāla <http://ec.europa.eu/food/food/biotechnology/gmfood/qanda_en.htm>2.sadaļas 2.punkta 1.atkāpi. Definīcija paplašināta ar vārdiem „kas saistīti ar to turpmāku izmantošanu lauksaimniecībā vai citās tautsaimniecības nozarēs”, lai precizētu šādu izmēģinājumu galveno mērķi – izmēģinājumos iegūto rezultātu izmantošanu nākotnē, uzsākot ĢMO komerciālu izmantošanu, piemēram, audzēšanu komerciāliem nolūkiem.Līdzāspastāvēšanas definīcija izstrādāta, pamatojoties uz pamatnostādnēm par līdzāspastāvēšanu, kas nosaka, ka dalībvalstis var piemērot pasākumus, lai konvencionālajos vai bioloģiskajos kultūraugos vai biškopības produktos izvairītos no ģenētiski modificētu organismu klātbūtnes bez nodoma.Likumprojekta 6 panta trešā daļa paredz noteikt MK tiesības ierobežot vai aizliegt ĢMO izplatīšanu tirgū, ja atbilstoši jauniem vai papildu zinātniskiem datiem konkrētā ĢMO izplatīšana tirgū var nodarīt kaitējumu cilvēku vai dzīvnieku veselībai vai videi. Tiesības noteikt ierobežojumus un aizliegumus nopietnu draudu gadījumā tiek piešķirtas arī uzraudzības un kontroles institūcijas inspektoriem, lai operatīvi novērstu ĢMO iespējamo negatīvo ietekmi uz cilvēku un dzīvnieku veselību vai vidi (likumprojekta 22.panta 1.punkts). |
| 5. | Projekta izstrādē iesaistītās institūcijas | Valsts augu aizsardzības dienests (turpmāk – VAAD) un PVD.  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas iesaistītas ĢMO apritē, tostarp:1) personas, kas audzē ĢM kultūraugus Latvijas teritorijā.Mērķgrupas lielumu nav iespējams noteikt, jo patlaban Latvijā neviens nenodarbojas ar ĢM kultūraugu audzēšanu;2) kompetentās institūcijas, kas veic tādu zāļu reģistrāciju, kuras satur ĢMO, sastāv vai iegūtas no tiem; 3) zinātniskās institūcijas, kas nodarbojas ar ĢM mikroorganismu ierobežoto izmantošanu.Mērķgrupas lielumu nav iespējams noteikt, jo patlaban Latvijā neviens nenodarbojas ar ĢM mikroorganismu ierobežotu izmantošanu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar. |
| 3. | Tiesiskā regulējuma finansiālā ietekme | Likumprojektam nav negatīvas finansiālas ietekmes uz sabiedrības mērķgrupu vai citām sabiedrības grupām. |
| 4. | Tiesiskā regulējuma nefinansiālā ietekme | Likumprojekts veicinās tiesisko noteiktību likuma normu interpretācijā un piemērošanā. |
| 5. | Administratīvās procedūras raksturojums | Indivīds savas tiesības varēs aizstāvēt normatīvajos aktos noteiktajā kārtībā (Administratīvā procesa likums).PVD inspektora lēmumus var atcelt PVD ģenerāldirektors.VAAD inspektora lēmumus var atcelt VAAD direktors. |
| 6. | Administratīvo izmaksu monetārs novērtējums | Likumprojekts šo jomu neskar.. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāsagatavo un jāiesniedz MK noteiktajā kārtībā noteikumu projekts „Noteikumi par ģenētiski modificēto kultūraugu līdzāspastāvēšanu”. Atbildīgā par noteikumu projekta sagatavošanu ir ZM. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2001.gada 12.marta Direktīva 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu (turpmāk – direktīva 2001/18/EK).Parlamenta un Padomes 2009.gada 6.maija Direktīva 2009/41/EK par ģenētiski modificētu mikroorganismu ierobežotu izmantošanu (turpmāk – direktīva 2009/41/EK).EK 2010.gada 13. jūlija ieteikums par pamatnostādnēm, kā izstrādāt valsts līdzāspastāvēšanas pasākumus, kas vajadzīgi, lai izvairītos no netīšas ĢMO klātbūtnes parastajās un bioloģiskajās kultūrās. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2001/18/EC 2.panta 1.punkts | 2. panta pirmā daļa  | Ieviests pilnībā. | Stingrākas prasības nav paredzētas. |
| Direktīvas 2001/18/EC 2.panta 2.punkts; 2.punkta „a” apakšpunkts un I A pielikuma pirmās daļas 2.punkts. | 2. panta otrā daļas 1.punkts | Ieviests pilnībā. | Stingrākas prasības nav paredzētas. |
| Direktīvas 2009/41/EK 2.panta „a” apakšpunkts | 2. panta otrā daļas 2.punkts | Ieviests pilnībā. | Stingrākas prasības nav paredzētas. |
| Direktīvas 2009/41/EK 2.panta „b” apakšpunkts un „b” apakšpunkta „i” apakšpunkts | 2. panta otrā daļas 3.punkts | Ieviests pilnībā. | Stingrākas prasības nav paredzētas. |
| Direktīvas 2009/41/EK 2.panta „c” apakšpunkts | 2. panta piektā daļa un 3.pants | Ieviests pilnībā. | Stingrākas prasības nav paredzētas. |
| Direktīvas 2001/18/EC 2.panta 3.punkts | 2. panta sestā daļa un 3.pants | Ieviests pilnībā. | Stingrākas prasības nav paredzētas. |
| Direktīvas 2001/18/EC 2.panta 4.punkta pēdējā rindkopa | 2.panta septītā daļa | Ieviests pilnībā. | Stingrākas prasības nav paredzētas. |
| Direktīvas 2001/18/EC atcelšanu 2.panta 2.punkta „b” apakšpunkts un I A pielikuma 2.daļa, undirektīvas 2009/41/EK 2.panta “b” apakšpunkta “ii” apakšpunkts un I pielikuma B daļa. | 5.panta otrās daļas 1.punkts | Ieviests pilnībā. | Stingrākas prasības nav paredzētas. |
| Direktīvas 2009/41/EK 3.panta 1.punkta „b” apakšpunkts  | 5.panta otrās daļas 2.punkts | Ieviests pilnībā. | Stingrākas prasības nav paredzētas. |
| Direktīvas 2001/18/EC 4.panta 2.punkts  | 17.pants | Ieviests pilnībā. | Stingrākas prasības nav paredzētas. |
| Direktīvas 2001/18/EC 23.panta 1.punkta 1. un 3.rindkopa | 6.panta trešā daļa | Ieviests pilnībā. | Stingrākas prasības nav paredzētas. |
| Direktīvas 2001/18/EC 23.panta 1.punkta 2.rindkopa | 22.panta 1.punkts | Ieviests pilnībā. | Stingrākas prasības nav paredzētas. |
| Direktīvas 2001/18/EK 1A pielikuma 1.daļas 2.punkts un direktīvas 2009/41/EK 1A pielikuma 1.daļas 2.punkts | 2.panta trešā daļa  | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Likumprojektā iekļautās ES tiesību direktīvu normas neparedz rīcības brīvību dalībvalstīm.EK ieteikums par pamatnostādnēm, kā izstrādāt valsts līdzāspastāvēšanas pasākumus, kas vajadzīgi, lai izvairītos no netīšas ĢMO klātbūtnes parastajās un bioloģiskajās kultūrās, nosaka, ka noteiktos ekonomiskajos un dabas apstākļos dalībvalstīm ir jāizskata iespēja nepieļaut ĢMO audzēšanu plašās dalībvalstu teritorijās, lai izvairītos no ĢMO netīšas klātbūtnes parastajās un bioloģiskajās kultūrās, nosakot ĢMO brīvas zonas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši direktīvai 98/34/EK 2010.gadā likumprojekts tika nosūtīts EK izvērtēšanai.  |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Likumprojekts elektroniski saskaņots ar ZM starpinstitūciju darba grupu „ĢMO, ĢM pārtika un dzīvnieku barība”, kurā iekļauti pārstāvji no Latvijas Universitātes, Latvijas Lauksaimniecības universitātes, Latvijas Ģenētiku un selekcionāru biedrības, Vides konsultatīvās padomes, Lauksaimnieku organizāciju sadarbības padomes u.c. organizācijām. |
| 2. | Sabiedrības līdzdalība projekta izstrādē  | Elektroniska sarakste |
| 3. | Sabiedrības līdzdalības rezultāti  | Likumprojekts tika saskaņots bez iebildumiem. |
| 4. | Saeimas un ekspertu līdzdalība | Likumprojekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | ZM sadarbībā ar VAAD un PVD. |
| 2. | Projekta izpildes ietekme uz pārvaldes funkcijām  | Likumprojekts neparedz jaunas funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar. |
| 6. | Cita informācija | Nav. |

Zemkopības ministre L.Straujuma

2012.03.22. 12:15

|  |
| --- |
| D.Guste67027217, Dace.Guste@zm.gov.lv |
| I.Aleksejeva67027069, Inese.Aleksejeva@zm.gov.lv |